Problemi sa pijaćom vodom u SAD
U 31 gradu, uključujući američku prestonicu, pijaća voda sadrži šestvalentni hrom, koji se često svrstava u kancerogene supstance
U filmu „Erin Brokovič“, Džulija Roberts igra ženu iz Kalifornije koja se bori protiv lokalne kompanije za koju se sumnjalo da je ispuštala šestvalentni hrom u pijaću vodu, što je navodno uzrokovalo pojavu raka kod 600 ljudi. Film je napravljen na osnovu istinite priče. Novčana odšteta od više od 300 miliona dolara bila je jedna od najvećih do tada u Sjedinjenim Državama. Petnaest godina kasnije, rezultati testiranja koje je sprovela jedna grupa za zaštitu okoline izazvali su šok u vezi sa pijaćom vodom širom zemlje. U studiji koju je sprovela grupa za zaštitu prirodne okoline (Environmental Working Group), u 31 od 35 gradova uočeni su različiti nivoi šestvalentnog hroma, koji se smatra kancerogenim. Olga Naidenko je viši naučni savetnik u toj organizaciji. Vašingtonski vodovod, koji je u vlasništvu američke vlade, obezbedjuje pijaću vodu za oko milion ljudi u okruženju. Tomas Džejkobus je generalni direktor. On kaže da vodovod nije vršio posebne testove sa šestvalentni hrom. Ali, da kada su testovi uradjeni, nivoi su bili niski. Vodovod redovno testira vodu zbog bakterija i zagadjivača. Takodje se redovno proverava 22 metala ali ne i hrom. Džejkobus kaže da je siguran da je voda bezbedna. Šestvalentni hrom je metal koji se nalazi u prirodi. Zagadjenje hromom najčešće dolazi iz rudnika i drugih industrijskih procesa. Naidenko kaže da je 15 godina posle slučaja u Kaliforniji, ta grupa za zaštitu okoline pronašla slične nivoe hroma u drugim delovima zemlje. „ Vašingtonski vodovod navodi da svašta može da se dogodi dok voda putuje ka potrošačima. Džejkobus kaže da stare vodovodne cevi i instalacije mogu da propuste metale i dodaje da postrojenja za prečišćavanje vode nisu ni bila napravljena za uklanjanje hemikalija koje se sada pojavljuju. Otrovne hemikalije pojavljuju se u vodi širom sveta. Naidenko kaže da u Kini, Grčkoj i Škotskoj ljudi pate od stomačnog kancera koji je, prema njenim rečima, povezan sa zagadjenom vodom. „ Američka agencija za zaštitu prirodne okoline naložila je vodovodnim kompanijama širom Sjedinjenih Država da testiraju vodu na šestvalentni hrom dva puta godišnje. Agencija je takodje počela da preispituje uticaj šestvalentnog hroma kako bi ustanovila njegove bezbedne nivoe u pijaćoj vodi.